Megláttam a repülőgéproncsot. Errefelé.
Ha ez a gép lezuhant, akkor halottak is vannak.
Azonnal a családokra gondoltunk.
Rádión értesítettük a rendőrséget.
2015. JÚLIUS 29.
16 HÓNAPPAL AZ UTOLSÓ KOMMUNIKÁCIÓ UTÁN
RENDKÍVÜLI HÍREK
Friss híreket kaptunk reggel az MH370-es keresésével kapcsolatban...
Egy roncsdarabot sodort partra a víz
az Indiai-óceánon található Réunion-szigeten.
A nyomozók szerint a képen látható roncsdarab
egy Boeing-777-esé, amely megegyezik az eltűnt maláj gép típusával.
Igazinak tűnik.
Ha ez egy 777-es része, akkor ez az MH370-es járat.
Nem kétséges. Semmi sem hiányzik.
Nem kétséges. Az is látszik rajta, hogy régóta volt a vízben.
Ez egy szörnyű nap a családok számára.
Én teljes tagadásban éltem, nem akartam elfogadni,
hogy repülőgép-szerencsétlenség történt.
Az életem megint teljesen felbolydult.
A roncsdarab megtalálása volt az a pont, amikor rájöttem, hogy nem jönnek vissza.
Olyan dologgal szembesültünk,
ami miatt el kellett fogadnunk, hogy ott voltak.
El kellett fogadni...
hogy nem jönnek vissza. Ennyi.
Nem hiszem el, hogy az MH370-es az Indiai-óceán déli részén zuhant le.
Amikor először láttam,
rögtön arra gondoltam,
hogy vajon ki tette oda?
Ki vitte oda azt a darabot?
Nem tudjuk a választ.
Ez a repüléstörténet egyik legnagyobb rejtélye.
MH370: AZ ELTŰNT REPÜLŐGÉP
Fájó szívvel
kell közölnöm,
hogy egy nemzetközi szakértőkből álló csoport
minden kétséget kizáróan megerősítette,
hogy a Réunion-szigeten talált roncsdarab
valóban az MH370-esből származik.
Óriási áttörés az utóbbi évtizedek legnagyobb repülési rejtélyében...
Óriási hír volt a Független Csoport tagjai közt.
Ez volt az első bizonyíték arra,
hogy a gép az Indiai-óceánba zuhant.
Ez az a terület, ahol állítólag lezuhant a gép.
Azok a fehér pontok az MH370-es járat lehetséges roncsdarabjait jelzik.
Örömmel konstatáltuk,
hogy ez megerősítette az általunk hangoztatott elméleteket.
Egészen addig csak az Inmarsat adatai mutatták azt,
hogy a gép az Indiai-óceán déli részén kötött ki.
A partra vetett roncsdarab ezt most megerősítette.
Ez volt az első független bizonyíték arra,
hogy a járat útja ott ért véget,
ahová mi is saccoltuk.
Amikor a roncsdarabot megtalálták, beigazolódni látszott az elméletem,
miszerint az Inmarsat adatait talán rossz szándékúan megváltoztatták,
hogy úgy tűnjön, hogy a gép más irányba tartott, mint valójában.
Nyilván nem ment északra,
mert ott volt a gép kézzel fogható darabja.
De...
azt gondoltam,
rendben.
Meg kell győződnöm róla teljes mértékben, hogy ez az MH370-esből származik.
KAMBODZSA
A kaland, az utazás
és a rejtélyek iránti vonzalmam nagyon korán feléledt bennem.
El akartam jutni a világ összes országába, meg akartam ismerni a helyeket,
az összes rejtélyes ügyről tudni akartam,
én én akartam megfejteni mindet.
Benne voltam egy Facebook-csoportban,
ahol az MH370-es járattal foglalkoztak,
és szerettem volna segíteni nekik.
Miután megtalálták a csűrőlapot,
tudtam, hogy még több roncsdarab lehet arrafelé.
Mondtam az oceanográfusoknak, hogy roncsdarabokat akarok keresni.
Kérdeztem, hová menjek.
Azt mondták,
hogy a Mozambik-csatornánál lesznek még roncsdarabok.
„Menj oda, talán szerencséd lesz!”
Így is lett.
VILANCULOS MOZAMBIK
Elmentem Vilanculosba,
egy városba a Mozambik-csatornához.
Ott kérdezősködtem,
hogy láttak-e roncsokat.
Egy srác azt mondta, van arrafelé egy homokzátony,
odajár az összes halász hálókért, bójákért, úszókért.
Szóval vele mentem.
Sétálgattunk,
úgy 20 perce keresgéltünk,
amikor hirtelen...
megláttam valamit.
Odasétáltam,
egy szürke háromszög volt,
és rá volt írva, hogy: „Ne lépj rá!”
Felvettem.
És bevallom...
abban a pillanatban tudtam...
a szívemmel és az eszemmel,
hogy az MH370-es járat egy darabját találtam meg.
Új fejlemények történtek a roncsdarabbal kapcsolatban,
amelyet Kelet-Afrika mellett találtak,
és feltehetően az eltűnt MH370-es járathoz tartozik.
A maláj hatóságok megismételték, hogy a képek alapján a roncsdarab
valószínűleg egy Boeing-777-esből származik.
Most jöjjenek a részletek attól az amerikaitól, aki megtalálta!
Ez biztosan egy repülőgép darabja.
Lehet, hogy egy Boeingé.
Lehet, hogy egy 777-es darabja.
Lehet, hogy az MH370-es járat darabja.
A képek alapján
nagy a valószínűsége annak,
hogy a roncsdarab egy Boeing-777-esből származik.
Mozambikba küldtek, hogy ott keressek roncsokat.
Odamentem, és megtaláltam.
Az oceanográfusok is azt mondták, hogy a legjobb hely Madagaszkár.
Úgyhogy odamentem, hogy még több roncsdarabot találjak.
Blaine Gibson legalább 20 roncsdarabot talált.
Hét darab majdnem biztosan az MH370-esből való,
a másik tíz pedig nagy valószínűséggel a gép darabja.
Eddig ez a legjelentősebb darab, amit találtam.
Blaine Alan Gibson hihetetlen ügyességgel
találta meg a roncsdarabokat.
Erre senki más nem volt képes.
Ő volt az egyetlen, aki odament,
sétálgatott a parton, és előhúzott egy roncsdarabot.
Ez az a roncsdarab, amely szerintünk az MH370-esből származik.
Nézd!
Te jó ég!
És ő volt az,
aki az MH370-es roncsdarabjainak nagy részét megtalálta.
Az MH370-es tárgyi bizonyítékainak nagy többsége egy fickótól származik.
Ő a mai kor Indiana Jonesa.
Több mint két évig járta a világot,
hogy választ kapjon a maláj gép rejtélyére.
Blaine számára könnyűnek tűnt.
De bennem felmerült a kérdés, hogyan lehetséges ez.
Ha igazam volt,
és az oroszok tervelték ki, hogy úgy tűnjön, mintha az MH370-es járat
az Indiai-óceán déli részére repült volna,
akkor ebből következik, hogy a roncsdarab ugyanannak a tervnek a része,
és olyasvalaki tette oda, aki az oroszoknak dolgozott.
Nem ez lenne az első eset,
hogy az oroszok roncsdarabokkal próbálják félrevezetni a hatóságokat.
A Korean Airlines 007-es járata 269 emberrel a fedélzetén
New Yorkból Szöulba repült Alaszkán és Tokión keresztül.
A külügyminisztérium szerint a Szahalin-sziget közelében lőtték le.
A szovjetek még 1983-ban
lelőttek egy koreai utasszállítót a japán vizek felett.
A japán rádiós megfigyelés alapján a szovjet gépeket a földről irányították.
Versenyt futnak az idővel, hogy a feketedobozt előkerítsék.
Amíg az amerikai és a japán tisztviselők a roncsokat keresték,
a szovjetek a tengeren akusztikus jeladókkal vezették félre a hatóságokat.
Lehetséges, hogy itt is ilyesmiről volt szó?
Kíváncsi voltam, hogy találunk-e olyan bizonyítékot,
amely Blaine-t Oroszországhoz köti.
Rendkívül könnyű volt kapcsolatot találni Oroszország és Blaine között.
Találtam egy olyan nyilvántartást,
amelyből kiderült, hogy Blaine-nek volt két orosz cégtársa
a '90-es évek elején.
Blaine ott volt a Szovjetunió összeomlásánál.
Folyékonyan beszélt oroszul.
Szóval több évtizedes kapcsolata volt Oroszországgal.
Kétlem, hogy Jeff Wise
a Netflixen azzal vádolna meg, hogy orosz kém vagyok.
Erre semmi alapja,
és tudja, hogy ez nagyon komoly rágalmazás lenne.
Akkor hallottam először Blaine-ről, amikor megtalálta az első roncsdarabot.
Nagyon vicces történet.
Kiszáll a tengerparton, azt remélve, hogy ott van egy roncsdarab.
Két órát tölt el a parton, roncsdarabokat talál,
és véletlenül az összes angol nyelvű médium is ott van.
Furcsa, nem?
Micsoda véletlen! A semmi közepén, egy elhagyatott tengerparton.
Ez Blaine.
Szörnyű dolgokkal vádoltak meg.
Nevetséges dolgokkal.
Megvádoltak azzal, hogy amerikai kém vagyok,
hogy orosz kém vagyok,
hogy kínai kém vagyok,
hogy nemzetközi szervkereskedő és nemzetközi szexkereskedő vagyok.
Mindennel megvádoltak.
Ez egyszerűen nevetséges.
Nem volt bizonyítékom arra,
hogy kapcsolatban állt az orosz katonai hírszerzéssel,
vagy hogy ő tette oda a roncsdarabokat.
De nem csak én gyanakodtam Blaine-re.
PÁRIZS FRANCIAORSZÁG
Blaine Gibson lett a roncsok királya Afrika keleti partján.
De egyáltalán nem tartom hitelesnek és hihetőnek azt, amit talált. Az biztos.
Az ausztrál jelentések szerint ez a roncsdarab
nagy valószínűséggel az MH370-esből származik.
A „nagy valószínűséggel” lényegében azt jelenti,
hogy nem tudták bizonyítani, hogy az a darab valóban az MH370-es része.
Csak találgattak, mert egy repülőgépdarabnak tűnt.
De ennek ellenére
a hatóságok megerősítették, hogy a csűrőlap az MH370-es járaté volt.
Ez volt az első roncsdarab, amit a Réunion-szigeten találtak.
Nagyon szerettem volna részletesen tanulmányozni a dolgot.
Elkezdtem sokkal mélyebbre ásni.
Belső rendőrségi forrásból rögtön meg is tudtam,
hogy a roncsdarabról hiányzik az azonosító tábla.
Ez egy fémdarab,
ami a szárnyra van szegecselve vagy ragasztva
egy speciális ragasztóanyaggal,
ami ellenáll az időjárásnak,
bírja a légköri nyomást, a páratartalmat, a meleget és a hideget is.
Megtudtam, hogy csak egy esetben
veszik le az azonosító táblát egy géprészről.
Akkor, amikor szétszerelik a gépet.
Gyanút keltett, hogy a tábla hiányzott,
így azonnal arra gondoltam,
hogy ez egy másik gép alkatrésze.
Amint a nyomozók rájöttek, hogy nincs meg az azonosító tábla,
azt mondták, nem baj, találnak majd másik hivatkozási számot,
amely segít beazonosítani a roncsdarabot.
Azt mondták, több sorozatszámot is találtak a csűrőlapon,
és ezeket elküldték a gyártónak,
hogy azonosítsák be a gyár irattárában.
Egy belső rendőrségi forrástól megtudtam,
hogy 12 számot küldtek el nekik,
és ebből a 12 számból
csak egy sorozatszám stimmelt.
Csak egy?
Nem hittem el.
Ez nem elég ahhoz,
hogy minden kétséget kizáróan megállapítsuk,
hogy ez csűrőlap az MH370-es járaté.
De ennek ellenére
azt mondták, hogy a csűrőlap
az MH370-es része.
Egy nemzetközi szakértőkből álló csoport minden kétséget kizáróan megerősítette,
hogy a roncsdarab valóban az MH370-esből származik.
A roncs és a gép közötti kapcsolatról...
elég keveset mondtak nekünk.
„Ugyanaz a festék, mint a gépé.”
FESTÉKMINTA
Vagy azt mondták:
„Ez volt az egyetlen baleset errefelé, szóval biztosan az a gép.”
Nem volt meggyőző bizonyíték arra,
hogy a roncsdarab a gépből származik.
2016. DECEMBER 2.
EZER NAPPAL AZ UTOLSÓ KOMMUNIKÁCIÓ UTÁN
MADAGASZKÁR INDIAI-ÓCEÁN
Az MH370-es járat eltűnése után eltelt ezer nap,
ezért úgy döntöttünk, hogy Madagaszkárra utazunk Blaine-nel.
Lelkesítő volt, hogy Blaine roncsdarabokat talált.
Sokan nem szeretik Blaine-t.
De ő mindig nagyon tisztelte a rokonokat, és tiszteletben tartotta a kéréseinket.
Igazságtalanul bántak Blaine-nel.
Szerintem jó szándék vezérelte.
És nagyon örülök, hogy addig akarja folytatni a keresést, amíg csak lehet.
Isten áldja Blaine-t!
Amikor a családok Madagaszkárra mentek,
hogy a roncsokat felkutassák,
kavarogtak bennem az érzések.
Szomorú voltam,
dühös...
és egyfajta...
AZ MH370-ES UTAS FIA
...félelem volt bennem.
És azt éreztem...
hogy hiányzik...
az édesanyám.
Jiang Hui!
- Ugyanaz a hely. - Ugyanaz.
Az MH370-es boltozata.
Ugyanaz.
Amikor a roncsdarabot fogtam a kezemben,
arra gondoltam,
valószínűleg ez volt az a dolog,
amely a legközelebb állt édesanyámhoz az utolsó pillanataiban.
Ez egy érdekes darab.
Igen.
Az elmúlt két év során
mindent megtettek, hogy a brit Inmarsat műholdképei alapján
megtalálják azt a helyet, ahol a gép lezuhanhatott.
Százhúszezer négyzetkilométernyi területet fésültek át az Indiai-óceán déli részén.
De nem találtak semmit.
A keresés sokáig tartott.
Több mint két éven át kerestük a gépet.
De minél tovább kerestük,
annál biztosabbak voltunk abban, hogy megtaláljuk.
Találkoztam rokonokkal.
Teljesen át tudtam érezni, hogy min mentek keresztül.
Megpróbáltam megnyugtatni őket,
hogy mindent megteszünk, hogy megtaláljuk a gépet,
és hazahozzuk a szeretteiket.
Csak ki kellett tartanunk.
Folytatnunk kellett.
Talán tényleg folytatni akarták.
De...
esélytelen volt, hogy megtalálják a gépet.
Esélytelen.
A gép nincs ott.
A rejtélyt továbbra sem sikerült megoldani. Nem tudtuk, mi történt.
Még mindig lehetett a pilóta.
Lehet, hogy a gépet eltérítették.
De még csak ezután jött az igazi meglepetés.
Egy meghökkentő, új jelentés szerint
a pilóta, aki az MH370-essel lezuhant,
az otthoni szimulátorral egy hasonló útvonalon repült egy hónappal azelőtt.
Már a kezdetektől tudtuk,
hogy a kapitánynak volt egy repülőgép-szimulátora a pincéjében.
Egy YouTube-videót készítettem.
Sok pilóta imád repülni,
nem meglepő, hogy Zaharie-nak is volt egy repülőgép-szimulátora.
De ha pontosan ugyanazon az útvonalon repült a szimulátorral,
mint amin később a valóságban is,
nehéz elképzelni, hogy ártatlan lenne.
A nyomozás során lefoglalták a merevlemezeket
az MH370-es járat pilótájának repülőgép-szimulátorából,
és átadták az FBI-nak.
Az FBI alaposan kielemezte a merevlemezeket,
és az adatok alapján...
Kiderült, hogy az FBI azóta tudott erről,
amióta megszerezték a szimulátor adatait.
De csak két évvel később lett belőle hír.
A sárga vonal a gép feltételezett repülési útvonala.
A piros vonal a szimulátorban talált útvonal.
A szimulátor adatai arra utalnak,
hogy a gép a Malaka-szoroson felfelé haladt,
majd az Indiai-óceán déli része felé vette az irányt,
míg végül...
kifogyott az üzemanyag.
Ez lehet az eddigi legerősebb bizonyíték.
Amikor ez a bizonyíték napvilágra került, nagyon sokan meglepődtek.
Sokan perdöntő bizonyítéknak vélték.
A KAPITÁNY TETTE
De nem egészen ez volt a helyzet.
A szimulátor szerint a gép valóban a Malaka-szoroshoz repült,
de úgy tűnik, a gép helyzetét manuálisan megváltoztatták.
A pilóta átpozicionálta a helyét úgy, hogy fogta a kurzort,
és a világtérképen az Indiai-óceán déli részére húzta a gépet.
Nem repült az Indiai-óceán déli részére.
Csak arra a részre húzta a kurzort,
több száz kilométerre a kutatási területtől.
Szóval ebben az esetben is azt lehet belelátni, amit akarunk.
A pilóta egy olyan utat modellezett le...
A szimulátor adatai önmagukban nem bizonyítanak sokat,
de az biztos, hogy kapcsolódik az általunk ismert tényekhez.
De nagyon furcsa, hogy a szimuláció
üzemanyaghiány miatt ért véget az Indiai-óceánban.
A szimulátor nem oldotta meg a rejtélyt.
Csak a kirakós odaillő darabja volt.
Reggel beszéltünk a családokkal a hír hallatán.
Zaklatottak voltak.
Amikor a gép eltűnt,
a repülőgép-szimulátort lefoglalta az FBI a pilóta otthonában.
Tudni kell, hogy az FBI már ismerte ezt az információt.
De csak pár évvel később csodálkoztak rá,
hogy a szimulátor útvonala ugyanaz volt, mint amin a pilóta repült.
Az FBI készült valamire.
Számomra ez újabb bizonyíték volt arra, hogy az amerikaiak benne voltak.
Az FBI soha nem adott át semmit sem a maláj hatóságoknak,
sem a francia bíráknak.
Egyetlen jelentést sem.
Szóval szeretnénk tudni, mit tettek.
Az FBI nem az átláthatóságáról híres.
De ebben a konkrét esetben...
GHYSLAIN ÜGYVÉDJE
...egy igazságügyi együttműködésre vonatkozó kérelemről van szó,
a bírósági nyomozás részeként, a titoktartás előnyeit élvezve.
Felháborítónak tartom, hogy egy ilyen ügyben
ilyen rosszhiszeműséget és hallgatást tapasztalunk.
Úgy vélem, Malajzia volt a bűnbak ebben a történetben.
A malájokat tájékoztatták, és elhallgatták az ügyet.
Kezdettől fogva az amerikaiak vezették a nyomozást.
A britek mérték be a gép helyzetét az Inmarsattal.
Rendben.
Az ausztrálok keresték a gépet. Mindenkit távol tartottak.
Nincs itt semmi látnivaló.
Semmi.
Nulla.
Újságíróként bízunk a hatóságokban.
Nem gondoljuk, hogy ezek az emberek hazudnak nekünk.
De meggyőződésem szerint
az volt a gond a hivatalos verzióval,
hogy a gép az Indiai-óceán déli részén zuhant le,
és amit mindenkivel el akartak hitetni,
hogy gyakorlatilag nem volt rá bizonyíték.
Először is, ha hinni akarunk a hivatalos verziónak, az MH370-es járat
hat különböző ország légterén repült keresztül, nevezetesen:
Vietnámon, Thaiföldön, Malajzián, Indonézián, Szingapúron
és végül Ausztrálián át.
Ennek ellenére egyetlen ország sem tudott
radarképet készíteni
az MH370-esről.
Annak ellenére, hogy Malajzia azt mondta,
hogy látták, ahogy az MH370-es visszafordult.
Azt mondták nekünk egy hét után,
hogy a katonai radar látta, ahogy a gép aznap este visszarepült Malajzia fölé.
De nem mutattak bizonyítékot arra,
hogy tényleg látták a gépet.
- Teljes a zűrzavar. - Nem hiszem.
Még az alapvető mozzanatokra sincs bizonyíték.
Miért higgyem el a hivatalos verziót,
ha visszatartják a fontos bizonyítékokat?
Elnézést, uram!
Egy másik dolog, amit érdekesnek találtam,
hogy az MH370-es állítólag átrepült
egy Butterworth nevű légi bázist felett,
amely ausztrál parancsnokság alatt áll.
Hogy lehetne egy pillanatra is elhinni,
hogy egy Boeing-777-es átrepülhet egy légibázis felett anélkül,
hogy ne vetnék be azonnal a sugárhajtású repülőgépeket,
anélkül, hogy befognák őket,
anélkül, hogy riadó lenne.
Ilyen nincs.
Semmi sem történt.
És az egész még hihetetlenebbé vált,
miután kiderült, hogy akkor,
amikor az MH370-es járat eltűnt,
éppen két nagy hadgyakorlat is zajlott
a Dél-kínai-tengeren az USA részvételével.
Tehát lényegében
hatalmas katonai csapatmozgás volt a térségben.
Teljesen elképzelhetetlen,
hogy manapság elveszítsünk egy Boeing-777-est.
Az pedig még elképzelhetetlenebb, hogy elveszítsünk egy gépet
a világ egyik szigorúan ellenőrzött régiójában.
Egyáltalán nem hihető.
Az egyetlen dolog, amire alapozva azt mondhatjuk,
hogy a gép az Indiai-óceán déli részén zuhant le,
az az Inmarsat válaszjelzése.
A kérdés, ami nyilvánvalóan felmerül,
hogy ki az Inmarsat.
Érdekes módon
van egy külön üzletáguk, amelyet Inmarsat Governmentnek hívnak...
KORMÁNYZATI KOMMUNIKÁCIÓS HÁLÓZATOK
...és szolgáltatást nyújtanak a világ legnagyobb hadseregei számára.
Az USA-t is beleértve.
Ha látjuk, hogy milyen közel áll egymáshoz az Inmarsat és az amerikai kormány,
tényleg olyan nehéz elhinni,
hogy az Inmarsat által szolgáltatott adatokat
csak azért tervezték meg, és csak azért találták ki,
hogy eltussolják, mi történt igazából az MH370-essel?
Véleményem szerint az MH370-es járat nem fordult vissza.
Akármi is történt a géppel, az a Dél-kínai-tengeren következett be.
És nem csak én gondoltam így.
FLORIDA EGYESÜLT ÁLLAMOK
Tudtam, mi volt a kezemben.
Tudtam, hogy bizonyítékom van a Dél-kínai-tengeren.
Egyre több roncsot találtam.
Biztos vagyok benne, hogy az MH370-es járat
Vietnámnál zuhant le.
Akkor már felvettem a kapcsolatot a Malaysian Airlinesszal.
Sok embert próbáltam elérni, hogy elmondjam, vannak a roncsok.
De senki sem figyelt rám.
Florence felkeresett. Megvitattuk az MH370-es ügyét.
Megkérdezte, mit gondolok, és elmondtam, mit találtam.
Emlékeztettem arra, hogy az olajfúró munkások
tüzet láttak az égen aznap este.
A Cathay pilótái azt mondták, hogy egy nagy roncsmezőt láttak.
Mi történt velük?
Hol van az a bizonyíték?
Florence azt mondta, többekkel beszélt,
és mindenki ugyanazt mondta.
Egyel több ember volt,
aki úgy vélte, hogy biztosan el akarták tussolni,
hogy mi történt aznap este.
Azon tűnődtem,
mi lehet annak az oka, hogy az MH370-es
a polgári repüléstörténet egyik legnagyobb rejtélye lett.
Megvizsgáltam a gép rakományát.
Nagyon érdekes dolgot találtam.
Két és fél tonnányi elektronikus felszerelés volt a gépen:
walkie-talkie-k, rádiótartozékok, kis dolgok.
Ezt a rakományt kísérettel szállították oda,
és feltették a gépre aznap éjjel...
anélkül, hogy átvizsgálták volna.
Ezt nagyon furcsának találtam.
NEM ÁLLT RENDELKEZÉSRE RÖNTGENGÉP
Köztudott, hogy Kína
nagyon szerette volna megszerezni
az amerikai titkos megfigyeléseknél alkalmazott
lopakodódrón-technológiát.
Tehát ez lehet a nyitja annak,
hogy mi történhetett az MH370-es járattal.
Talán az USA rájött,
hogy az MH370-es egy problémás rakományt szállít Kínába,
és az utolsó pillanatban mindent megtett,
hogy megakadályozza a rakomány célba érését.
Ekkor jutott eszembe, hogy Ghyslain említette,
hogy két amerikai AWACS-gép érintett az ügyben.
AWACS: A NATO ÉGI MEGFIGYELŐJE
Nem tudtam, mit kezdjek ezzel, amíg nem találkoztam valakivel,
akivel egy másik témában beszélgettem az MH370-es járattal összefüggésben.
Ez a forrásom történetesen az amerikai légierő korábbi tagja volt.
Azt mondta, ezek az AWACS-gépek
nagyon jól meg tudják zavarni a légteret.
Ekkor esett le a tantusz.
Rájöttem, hogy a légtérellenőrző gépek
képesek voltak arra, hogy megzavarják az MH370-es kommunikációs rendszerét,
és el tudták tüntetni a gépet
a légi forgalmi irányítók képernyőiről.
Végre volt műszaki magyarázatom arra,
hogy hogyan és miért tűnt el hirtelen az MH370-es járat.
Mindezt megpróbáltam összeszedni
egy lehetséges forgatókönyvben,
amely elmeséli, mi történhetett az MH370-es járattal.
HARMADIK ELMÉLET A BEFOGÁS
2014. MÁRCIUS 7. 23:20
Tudjuk, hogy azon az éjszakán
ezt a nagyon titokzatos és gyanús rakományt
anélkül, hogy átnézték volna,
és amelyet kísérettel vittek a géphez,
feltették az MH370-es járatra.
A gép a tervek szerint éjfél után 41 perccel száll fel.
A gép eléri a repülési magasságát.
Malaysian 370, tartom a 350-es szintet.
Minden rutinszerűen megy.
Az MH370-est hajnali 1 óra 19 perckor megkérik,
hogy váltson át a vietnami légtérre.
Malaysian 370, vegye fel a kapcsolatot Ho Si Minh-nel a 120, 9-en! Jó éjt!
Zaharie kapitány kijelentkezik a hírhedt „jó éjszakáttal”.
Jó éjt, Malaysian 370.
Az MH370-es a senki földjére ér,
ez a tökéletes pillanat a befogásra.
Tehát lehetséges, hogy abban a pillanatban
a két amerikai légtérellenőrző gép akcióba lendült,
megzavarta az MH370-es járatot...
és eltüntette a radarról.
Az MH370-es most már nem tud kommunikálni.
Talán kapott egy utasítást az egyik AWACS-tól, hogy szálljon le
valahol a közelben.
Amikor Zaharie megkapja a parancsot,
lehetséges, hogy megtagadja.
Nem fogadja el ezt a parancsot.
Szerintem Zaharie az eredeti útvonalon maradt, és Pekingbe ment.
A feszültség tovább nőtt,
amikor Zaharie megtagadta a parancsot.
Az MH370-es járat megközelíti a kínai légteret.
Az AWACS-gépeknek pedig vissza kell vonulniuk.
Bármennyire is szörnyűnek tűnt,
meg kellett akadályozniuk,
hogy Pekingbe érjen a gép a fontos szállítmánnyal.
Tehát...
vagy egy rakéta
vagy egy összeütközés formájában,
az MH370-est...
utolérte a végzete.
Én is azt mondom, hogy ez nagyfokú túlzásnak hangzik,
és még mindig vannak elvarratlan szálak,
de azt hiszem, sokkal közelebb állok az igazsághoz,
mint a hivatalos verzió.
A munkám legfontosabb része az volt, hogy rámutassak arra,
hogy a hivatalos verzió csak kitaláció volt.
Ajjaj!
Nem szívesen beszélek Florence-ről vagy Jeffről
vagy az összeesküvés-elméletek hirdetőiről.
Csak elterelik a figyelmet.
Az olyan emberek, mint Florence, hatalmas reklámot kaptak a könyvükhöz.
Interjúfelkéréseket.
Újságcikkeket.
Ezek az emberek nem igazán értik a tényeket és az adatokat.
Azok a vádak, amelyek szerint az Inmarsat gyártotta vagy manipulálta az adatokat,
egyszerűen tévesek.
Az adat az adat.
Nem értem, miért gondolja bárki is, hogy manipuláljuk vagy megváltoztatjuk
az ezzel kapcsolatos adatokat.
Nem vagyunk ilyenek, és ilyesmivel vádolni minket
bántó és...
rám is hatással van.
Az elmélet, amely szerint a gépet lelőtték a Dél-kínai-tengeren...
Nem.
Akkor roncsok lennének a Dél-kínai-tengeren, a Thai-öbölben...
Ez azt jelentené, hogy a radar tévedett, és a gép nem fordult meg.
Azt jelentené, hogy az Inmarsat adatai tévesek.
Ez lényegében tagadja a meglévő bizonyítékokat.
Nem lehetne rávenni Kínát,
Amerikát, Ausztráliát, Angliát,
Malajziát és Vietnámot egyszerre,
hogy egy nagy összeesküvés keretében eltussolják az ügyet.
Nincsenek jóban egymással.
Kiabálnának. Beszélnének.
Nem. Ez lehetetlen.
Nem így történt.
Sajnos egyesek annyira elmerültek a saját elméleteikben,
hogy úgy tűnik, elvesztették a kapcsolatot a valósággal.
És ez szomorú.
Jeff Wise itt van velem. Köszönöm, hogy eljött.
Ön szerint a gép tényleg Kazahsztánba repült?
Megkockáztatom, hogy komolytalanul hangzik...
AZ MH370-ES KUTATÓCSOPORT KORÁBBI VEZETŐJE
...de a vélemény olyan, mint a segglyuk, mindenkinek van.
Ezt kérem, vágja ki!
De igaz.
Hallottam mindenféle összeesküvés-elméletet.
Bosszantónak és furcsának tartom,
hogy az emberek
a bizonyítékok ellenére
a legbizarrabb és legőrültebb összeesküvés-elméletekkel állnak elő.
2017. JANUÁR 17.
2 ÉVVEL ÉS 10 HÓNAPPAL AZ UTOLSÓ KOMMUNIKÁCIÓ UTÁN
Befejeződött a maláj utasszállító keresése,
amely közel három éve tűnt el.
A nyomozók hirtelen hivatalosan is felfüggesztették
a Boeing-777-es keresését, amelyen 239-en utaztak.
Felfüggesztjük a keresést, amíg újabb hiteles bizonyíték nem kerül elő.
Szívszorító pillanat volt minden hozzátartozó számára,
mert a reményt nagyrészt a keresésre alapoztuk.
Teljesen összetörtem.
A Voice 370 elnevezésű segítő csoport egy közleményben azt írta:
„A repülőgépek nem tűnhetnek el nyomtalanul.”
Hogy lehet, hogy egy ilyen hosszú keresés nem vezet semmilyen eredményre?
Semmit sem találtak. Semmit.
Nagyon rosszul éreztük magunkat.
Már régóta kerestük a gépet.
Az, hogy végül kudarcot vallottunk, mindannyiunkat bántott.
Gyászoltunk,
úgy éreztük, cserben hagytuk a családokat.
OLDJÁK MEG A 370-ES REJTÉLYÉT A BIZTONSÁG ÉRDEKÉBEN!
#KERESSÉTEK MA EGY JOBB HOLNAPÉRT!
Nem nyugszunk meg, amíg meg nem találják meg a gépet.
Még mindig ott van 239 lélek a fedélzeten...
akiknek haza kell térniük.
2017. JANUÁR 17.
2018. JÚLIUS 30.
NÉGY ÉVVEL ÉS NÉGY HÓNAPPAL AZ UTOLSÓ KOMMUNIKÁCIÓ UTÁN
A nyomozók közzétették az MH370-es járat eltűnéséről szóló zárójelentésüket.
Megállapították, hogy a Boeing-777-es alkalmas volt a repülésre.
A pilótát kompetensnek találták,
nem tűnt stresszesnek, nem viselkedett a szokásostól eltérően.
De nem zárják ki egy harmadik fél jogellenes beavatkozását.
Nem tudjuk biztosan megmondani,
hogy a repülőgép miért tért el a repülési tervtől.
BIZTONSÁGI VIZSGÁLATRÓL SZÓLÓ JELENTÉS
ÖSSZEFOGLALVA: A CSOPORT NEM TUDJA MEGÁLLAPÍTANI
AZ MH370-ES ELTŰNÉSÉNEK VALÓDI OKÁT.
Annyira elkeserítő, hogy valahányszor eljövünk egy ilyen találkozóra,
senki sem tud válaszolni egy kérdésünkre sem.
Az egyetlen jó dolog az volt,
hogy már nem vádolták Zaharie kapitányt azzal,
hogy lezuhant az MH370-essel.
Végül a hivatalos nyomozás sem vádolta már a pilótát.
Már nem volt róla szó.
Azt mondták, hogy nem a pilóta volt.
Nyilvánvaló, hogy nem ő volt.
A malájok hivatalos nyomozása véget ért.
Nem volt válasz, de lezárták az ügyet.
Ez a jó a francia igazságszolgáltatásban. Nem állhatnak meg, nem lehet megállni,
amíg az igazság ki nem derül. Ez számunkra is jó.
Én sem akarom abbahagyni, amíg nem kapunk választ.
Ha tíz évbe telik is.
Mi ez a mániákus érdeklődés az MH370-essel kapcsolatban?
Több száz emberéletről
és a világ légi közlekedési rendszeréről beszélünk.
Nagyon fontos a dolog.
Hogy beleőrültem-e az MH370-es ügyébe?
Hát persze! De bele kellett őrülnöm.
Fontos ügy. Jó, hogy megőrjített.
Észszerű feltételezés,
hogy az MH370-es eltűnése mögött szándékosság állt.
A rejtélyhez hozzátartozik az is, hogy ki tette.
Bármennyire is szeretném tudni, talán sosem derül ki.
És ezzel együtt kell élnünk.
A rejtélyhez az is hozzátartozik, hogy hol van a gép.
Erre van egy határozott, konkrét válasz.
Mert a gép létezése kézzelfogható valóság.
Van valahol.
És mindenki ugyanazt akarja.
Mindenki meg akarja találni az MH370-est.
Úgy tűnik, hogy a családok, akik azóta is bizonytalanságban élnek,
belátható időn belül nem kapnak választ.
Válaszokat kell adni a családoknak.
Válaszokat kell adni az utasoknak.
Meg kell mutatni, hogy egy repülő nem tűnhet el.
Tartozunk nekik a bizonyítékkal.
Tartozunk nekik a magyarázattal.
Tartozunk nekik a lezárással.
Nem tudom, hogy sikerül-e valaha is lezárnom...
de megpróbálom megtalálni az édesanyámat, és kideríteni, hogy mi történt.
Azt hiszem, hogy vannak,
akik tudnak valamit, akik ismerik az igazságot.
Mi még mindig válaszokat várunk.
Válaszokat akarunk.
Nagyon nehéz elhinni, hogy egyszer megtudjuk, hogy mi történt.
Már ez elején megígértem neki,
hogy megtalálom és hazahozom.
Még nem tettem meg.
És amíg nem sikerül,
addig nem lesz nyugtom.
Még mindig reménykedünk. Soha nem adjuk fel a reményt.
Soha nem adjuk fel a reményt, történjék bármi.
Jogunk van tudni az igazat.
A gyermekeim megérdemlik, hogy tudják
az igazságot.
A feliratot fordította: Usztics Anna